Poliția, în alertă în urma unui apel în care un bărbat striga "Criminalilor dați-mi drumul!". Ce s-a întâmplat, de fapt.
Un gălățean a pus pe jar Poliția, vineri, după ce a sunat la 112 și a spus "Criminalilor dați-mi drumul!", după care nu a mai putut fi contactat. Polițiștii au verificat zona din care a venit apelul și au reușit să lămurească situația. Bărbatul apelase 112 în timp ce era dus cu Ambulanța la un spital de psihiatrie.
Un gălățean a alertat Poliția, vineri, după ce a sunat la 112 și a spus "Criminalilor dați-mi drumul!", după care nu a mai putut fi contactat. Polițiștii au verificat zona din care a venit apelul și au reușit să lămurească situația.Poliția Galați a fost sesizată, prin 112, că un bărbat a apelat serviciul de urgență de pe o cartelă telefonică prepay. Operatorul l-a auzit cum țipa: "Criminalilor dați-mi drumul!", după care convorbirea s-a întrerupt.S-a încercat, de mai multe ori, contactarea apelantului, dar telefonul fusese închis.Mai multe patrule de poliție au fost dirijate în zona în care STS a localizat apelul. Polițiștii au verificat societățile comerciale și imobilele din zonă.A fost întocmit dosar penal pentru lipsire de libertate în mod ilegal.În cele din urmă, polițiștii au identificat împrejurările în care a fost făcut apelul. Este vorba despre un bărbat de 27 de ani, din comuna Șendreni, care manifesta o stare de agitație psihomotorie și a fost preluat de pe stradă de Ambulanță pentru a fi dus la Spitalul de Psihiatrie. Apelul telefonic s-a efectuat în aceste împrejurări.